54 Euroopa Liidu Teataja 02/15. kd 32003R2296 24.12.2003 EUROOPA LIIDU TEATAJA L 340/35 KOMISJONI MÄÄRUS (EÜ) nr 2296/2003, 23. detsember 2003, millega kehtestatakse 2004. aastaks erand määrusest (EÜ) nr 327/98, millega avatakse riisi ja purustatud riisi tariifikvoodid ning sätestatakse nende haldamine EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. juuni 1996. aasta määrust (EÜ) nr 1095/96 GATTi XXIV artikli lõike 6 alusel toimunud läbirääkimiste tulemusena koostatud CXL-loendis sätestatud kontsessioonide rakendamise kohta, (!) eriti selle artiklit 1, võttes arvesse nõukogu 13. mai 1996. aasta otsust 96/317/EÜ vastavalt GATTi XXIII artiklile Taiga peetud konsultatsioonide tulemuste kokkuvõtte kohta, (2) eriti selle artiklit 3, ning arvestades järgmist: (1) > Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemine Euroopa Liiduga 1. mail 2004 peaks võimaldama kõnealuste riikide suhtes kohaldada komisjoni määrusega (EÜ) nr 327/98 (3) ette nähtud riisi ja purustatud riisi importi käsitlevaid tariifikvoote õiglastel tingimusel, võrreldes praeguste liikmesriikide suhtes kohaldatavate tingimustega. Seetõttu tuleb kõnealuste riikide ettevõtjatele anda võimalus alates ühinemisest kõnealustest kvootidest täielikult osa saada. (2) Et enne ja pärast 1. maid 2004 turul mitte häireid põhjustada, tuleks muuta 2004. aastaks ettenähtud kvoodiosade ajakava ja kohandada koguste eraldamist, ilma GATTi XXVIII artikli ja XXIV artikli lõike 6 alusel sõlmitud rahvusvahelistes lepingutes sätestatud üldkoguseid muutmata, st iga-aastased impordikvoodid 63 000 tonnile CN-koodiga 1006 30 hõlmatud poolkroovitud ja kroovitud riisile ja kroovitud riisile tollimaksu nullmääraga, 20 000 tonnile CN-koodiga 1006 20 hõlmatud kooritud riisile kindlasummalise tollimaksuga 88 eurot tonni kohta ja 80 000 tonnileCN-koodiga 1006 40 hõlmatud purustatud riisile imporditollimaksu vähendusega 28 eurot tonni kohta. (3) Käesolevas määruses sätestatud muudatused ja kohandused peavad asendama 2004. aastal määruse (EÜ) nr 327/98 artikli 2 lõikes 1 sätestatud meetmeid. (4) Käesoleva määrusega ette nähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Erandina määruse (EÜ) nr 327/98 artikli 2 lõikest 1 avatakse 2004. aastaks kõnealuse määruse artiklis 1 osutatud iga-aastased tariifikvoodid ühendusse importimiseks järgmistel tingimustel. (1) EÜTL 146, 20.6.1996, lk 1. (2) EÜTL 122, 22.5.1996, lk 15. ) EÜTL 37, 11.2.1998, lk 5. Määrust on viimati muudetud määrusega (EÜ) nr 2458/2001 (EÜTL 331, 15.12.2001, lk 10).